**MODIGE EVALUERINGER**

*Ligner jeres læreplaner en glansbilledbog?*

*Hvilke kulturelle antagelser evaluerer I med?*

*Er der plads til tvivlen og alt det, der ikke går efter planen?*

*Kan man lære lige så meget af sine fiaskoer som sine succeser?*

Mod i evaluering indebærer for os et arbejdsfællesskab, der sammen kritisk undersøger sin egen praksis.

Evalueringer har det formål at justere pædagogikken til den børnegruppe, som er i huset og derfor starter de pædagogiske strategier med en evaluering af aktuel praksis. Hvad foregår der aktuelt?

Et gennemgående spørgsmål er: Hvad er børnene optagede af? Det undersøger vi ved løbende at opsnappe spor af børnenes engagementer og bygge læringsmiljøer derom. Et element af evalueringen er spørgsmålet hvad vi selv lærer ved at undersøge børnenes engagement-udfoldelse.

Vores evalueringsmetoder kalder vi benspænd, som er forsøg på at se egen praksis med et blik, der tør tvivle på, om vi lykkes i vores forehavender. Det gør vi ved at slå ned på bestemte situationer - efter de er sket - og genspiller dem for hinanden gennem fortællinger, lyd, video og/eller genstande.

Modige evalueringer gør voksne lydhøre og opmærksomme på hvordan man kan forme foranderlige, formende og finurlige læringsmiljøer, hvor formålet er at være i dialog med børnenes engagementer for hinanden - og for verden